b'\n_START_ARTICLE_\nJadralno zmajarstvo\n_START_SECTION_\nZgodovina zmajarstva\n_START_PARAGRAPH_\nOb opazovanju ptic so ljudje dobili \xc5\xbeeljo po letenju, prav tako pa so bili pti\xc4\x8di edini u\xc4\x8ditelji, ki so jim bili v pomo\xc4\x8d. Izdelovali so prve zmaje, kateri so bili iz razli\xc4\x8dnih materialov. Ker njihovo znanje ni bilo dovr\xc5\xa1eno so se posledi\xc4\x8dno zgodile \xc5\xa1tevilne nesre\xc4\x8de. Eden izmed za\xc4\x8detnikov tak\xc5\xa1nega preizkusa letenja je bil Otto Lilienthal. Lilienthal je izdelal oziroma skonstruiral jadralno letalno napravo, ki je bila na videz podobna netopirjevim krilom. Take vrste zmaja so lahko vodili s pomo\xc4\x8djo premikanja lastnega telesa v vise\xc4\x8dem polo\xc5\xbeaju. Lilienthal je na podlagi svojih lastnih izku\xc5\xa1enj o letenju napisal knjigo z naslovom Letenje ptice kot osnova umetnosti letenja. Opravil je ve\xc4\x8d kot 2000 poletov. Vendar kot prvi zmajar in prvi izdelovalec zmaja ni bil dovolj pou\xc4\x8den o tehniki in konstrukciji letenja, zato je zaradi sunka vetra leta 1896 strmoglavil in umrl. Kasneje so izdelali zmaja, ki je kazal oblike deltaplanov prve generacije. Prvi ga je leta 1948 izdelal Wanner. Vendar pa ime tega iznajditelja ve\xc4\x8d ni omenjeno, saj za glavnega iznajditelja velja Francis Rogallo. Istega leta kot Wanner je Rogallo zaprosil za patent krila. Rojstvo Rogallovega krila pomeni rojstvo zmaja. NASA se je zanimala za novost, ki je omogo\xc4\x8dala letenje pri zelo majhnih hitrostih in jo je oblikovala velika stabilnost, ter je lahko prenesla velike obremenitve. Kalifornijec Dick Miller je po jadralnih letalih \xc5\xbeelel skonstruirati nekaj\xc2\xa0\xc2\xbbnovega\xc2\xab. Leta 1964 je izdelal bambusovega\xc2\xa0\xc2\xbbmetulja\xc2\xab, prototip deltaplana, ki je bil sestavljen iz bambusovih palic, polietilenske folije in lepilnega traku. Metulj se je izkazal za neuspe\xc5\xa1nega. 16. januarja 1966 v Dockweller State Parku je Miller naredil nekaj novega. Uporabil je nove materiale. Sestavil je Conduit Condorja z aluminijastim ogrodjem in potem \xc5\xa1e Bad Gliderja. V Evropi je najve\xc4\x8d za seznanitev z zmaji storil ameri\xc5\xa1ki vojak Mike Harker. Leta 1972 je poletel z vrha planine Zugspitze (2963 m). Leta 1974 je Etienne Rithner pri svojem tiso\xc4\x8dem poletu uspel pristati na dolo\xc4\x8deno to\xc4\x8dko in leto kasneje je Sepp Himberger v avstrijskem Kossenu organiziral prvo neuradno svetovno prvenstvo v letenju z zmaji.\n_START_SECTION_\nKrilo\n_START_PARAGRAPH_\nZmajevo krilo se prera\xc4\x8dunava glede na zmajarjevo te\xc5\xbeo pribli\xc5\xbeno 14 do 18 kvadratnih metrov projicirane jadrne povr\xc5\xa1ine. Material krila je iz tkanin iz umetnih vlaken(dakron). Te\xc5\xbea takega krila je 110 do 160g/m^2. Nekateri starej\xc5\xa1i zmaji so bili narejeni iz najlona, kar je naredilo zmaja la\xc5\xbejega. Krilo je se\xc5\xa1ito z dvojnim cik-cak \xc5\xa1ivom, saj tako ostane spoj elasti\xc4\x8den.\n_START_SECTION_\nVzlet\n_START_PARAGRAPH_\nPred vsakim pravim prvim vzletom je potrebno opraviti nekaj vaj na ravni povr\xc5\xa1ini. Prvo se z zmajem te\xc4\x8de po ravnini, da zmajar dobi ob\xc4\x8dutek nad te\xc5\xbeo zmaja, vpadnim kotom,kateri more biti 20 stopinj glede na smer zra\xc4\x8dnega toka in uravnote\xc5\xbeenostjo kril._NEWLINE_Ko zmajar osvoji zahtevano znanje, se lahko kot drugo spusti po majhni strmini._NEWLINE_Vsak zmajar more biti pri vi\xc5\xa1inskem vzletu psihi\xc4\x8dni in fizi\xc4\x8dno dobro pripravljen. Pred samim vzletom ne sme biti pozornost usmerjena na ni\xc4\x8d drugega kot samo na priprave na vzlet. Vzletna to\xc4\x8dka je zadnji kvadratni meter terena. Na vzletno to\xc4\x8dko more zmajar priti vedno pripet! Ko je zmajar na vzletni to\xc4\x8dki pripravljen na vzlet, popravi krila, kljun zmaja na 20 stopinj in za\xc4\x8dne te\xc4\x8di. Uspe\xc5\xa1no opravljen vzlet je takrat,ko so pravilno izvedena predhodna navedena navodila.\n_START_SECTION_\nPristanek\n_START_PARAGRAPH_\nStara letalska resnica pravi:"Vsi pridejo dol." Vpra\xc5\xa1anje je samo, kako?_NEWLINE_Dobra tehnika pristajanja pomeni nepo\xc5\xa1kodovanega zmajarja in zmaja. Pri samem pristajanju je pomemben tok vetra in izbrana to\xc4\x8dka pristanka. Pristajamo vedno proti vetru, v nasprotnem primeru dobimo prevelike hitrosti in pristajanje ni tako zelo uspe\xc5\xa1no. Ko smo \xc5\xbee dovolj blizu talni povr\xc5\xa1ini se primemo za zgornji del trikotnika. Meter nad tlemi odrinemo trikotnik vstran od sebe. Hitrost zmaja se posledi\xc4\x8dno zmanj\xc5\xa1a. Ve\xc4\x8dji vpadni kot uni\xc4\x8di vzgon in horizontalno hitrost.\n_START_SECTION_\nNajbolj priljubljena vzleti\xc5\xa1\xc4\x8da po Sloveniji\n_START_PARAGRAPH_\nPo Sloveniji obstaja ve\xc4\x8d kot 200 vzleti\xc5\xa1\xc4\x8d. Nekatera vzleti\xc5\xa1\xc4\x8da so bolj urejena od drugih. Zmajarji obiskujejo predvsem tiste kjer imajo veliko prostora za vzlet. Med taka vzleti\xc5\xa1\xc4\x8da se uvr\xc5\xa1\xc4\x8da Lijak, Stol (1673 m), Kobala pri Tolminu, Kovk nad Ajdov\xc5\xa1\xc4\x8dino, Kri\xc5\xa1ka Gora.'